Cuneiform Tablet CCT 2 32a (BM 113362)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ì-lí-SA.TU a-ni-na a-ḫa-ḫa ù a-sà-nim qí-bi₄-ma um-ma bu-za-zu-ma 1.5 ma-na 5 GÍN KÙ.GI ni-is-ḫa-sú DIRI ša-du-a-sú ša-bu 0.5 ma-na KÙ.GI a-ḫa-ma ni-is-ḫa-sú DIRI ša-du-a-sú ša-bu ša ik-ri-bi₄-a mì-ma a-nim ku-nu-ki-a a-sà-num na-áš-a-ku-nu-tí a-na 1.5 ma-na 5 GÍN KÙ.GI 50 TÚG ša qá-tim ša 1 ma-na KÙ.BABBAR {TÚG}lu-bu-ší pá-ṣí-ú-tim 1 {TÚG}ra-qá-tám SIG₅-tim ša-ma-nim a-na ší-tí KÙ.GI {TÚG}ku-ta-ni SIG₅-tim ša-ma-nim a-na KÙ.GI ša ik-ri-bi₄-a AN.NA ša-ma-nim-ma lu-qú-tí iš-tí a-sà-nim áb-kà-nim ú-ša-ḫi-iz ší-ma-am ša li-bi₄-šu li-iš-am